سيد محمود القمنى (13 مارس 1947 - 6 فبراير 2022)، Sayyid Al-Qemany هو مفكر مصرى سيكولارى (عالمانى) اتولد فى بلد اسمها قمن تبع مركز الواسطى فى محافظة بنى سويف ، واتخرج من كلية الاداب. بيقول عن نفسه ان فى كتب اثرت فى مشوارة لما قراها زي كتاب اسبينوزا للدكتور فؤاد زكريا ، والتاني هو ( نحو آفاق أوسع) للكاتبة أبكار السقاف اول كتاب كتبه كان اسمه رب الثورة ، وبعد كدة بدا يكتب كتب كتيرة زي الحزب الهاشمى و تأسيس الدولة الاسلاميه ، و الاسطورة والتراث ، و الفاشيون ، و الوطن ، و قصة الخلق ، و حروب الدولة الاسلاميه ، و النسخ فى القرأن. وله عمل جامد اسمه النبي موسى و اخر ايام الفراعنة ده غير كتابه المشهور شكرا بن لادن. مع إن مؤلفات سيد القمنى ابحاث و دراسات علميه استخدم فيها مراجع كتيره موثقه و مش مجرد كلام خيالى لكن الظلاميين اللى ما بيعترفوش بالعلم والبحث و الفكر عارضوه وهددوا حياته. فى 2 يناير 2012 عملت قناة " أزهرى " برنامج مناقشه مابين الدكتور خالد الجندى والدكتور فاضل سليمان و الدكتور القمنى.